Ako ste danas u ovoj publici
ili možda gledate ovaj govor u nekom drugom vremenu i prostoru,
to znači da ste učesnik u ekosistemu digitalnih prava.
Bez obzira da li ste umetnik, tehnolog,
advokat ili obožavatelj,
rukovanje zaštitom autorskih prava utiče na vaš život.
Upravljanje pravima više nije
samo pitanje vlasništva.
To je kompleksna mreža veza
i ključni deo našeg kulturnog pejzaža.
Jutjub veoma brine o pravima vlasnika sadržaja,
ali kako bi njima dali izbor u vezi sa tim šta mogu da rade
sa kopijama, kompilacijama i ostalim,
prvo moramo prepoznati
kada se zaštićen materijal postavlja na naš sajt.
Hajde da pogledamo jedan video da vidite kako to radi.
Pre dve godine, izvođač Kris Braun
izbacio je zvanični video za svoj singl "Forever."
Jedna obožavateljka je to videla na TV-u,
snimila telefonom
i postavila na Jutjub.
Pošto je Sony Music registrovao video Krisa Brauna
u našem sistemu provere sadržaja,
samo par sekundi nakon pokušaja postavljanja snimka,
otkriveno je da je to kopija
i Sony je imao izbor šta da radi dalje.
Ali kako znamo da je video ovog korisnika kopija?
Pa, sve počinje sa vlasnicima sadržaja
koji dopremaju iste u našu bazu podataka,
zajedno sa polisom o korišćenju
koja nam kaže šta da radimo kada nađemo podudaranje.
Svaki snimak se poredi
sa svim referentnim podacima u našoj bazi.
Ovaj grafikon će vam pokazati
kako funcioniše sam mozak sistema.
Ovde možemo videti originalni referentni podatak
koji se poredi sa sadržajem koji stvara korisnik.
Sistem poredi svaki trenutak
jednog i drugog podatka da vidi da li ima podudaranja.
Ovo znači da možemo prepoznati podudaranje
čak i kada je kopija samo deo originalnog podatka,
kad je puštena usporeno
ili kad je kvalitet zvuka i slike pogoršan.
I ovo radimo svakog puta
kada se postavi video na Jutjub.
To je preko 20 sati video materijala svakog minuta.
Kada pronađemo podudaranje,
primenjujemo polisu propisanu od strane vlasnika prava.
Razmere i brzina ovog sistema
zaista su zapanjujući.
Ne pričamo o samo nekoliko snimaka.
Pričamo o preko
100 godina video materijala svakog dana,
između novih snimaka i skeniranja zaveštanja
koje redovno radimo na svom sadržaju na sajtu.
Kada poredimo te stotine godina snimaka,
poredimo ih sa milionima
referentnih podataka u našoj bazi.
To bi bilo poput 36 hiljada ljudi
koji gledaju u 36 hiljada monitora
svakog pojedinačnog dana, bez najobičnije pauze za kafu.
I šta radimo kada nađemo podudaranje?
Pa, većina vlasnika prava će umesto blokiranja,
dozvoliti da se objavi kopija.
I onda imaju korist kroz izlaganje,
reklame i povezane prodaje.
Sećate li se snimka "Forever" Krisa Brauna?
Pa, imao je svojih pet minuta i onda je nestao sa top lista
i to se činilo kao kraj cele priče.
Ali u neko vreme prošle godine, jedan mladi par se venčao.
Ovo je snimak s njihovog venčanja.
Možda ste ga videli.
(Muzika)
Ono što je neverovatno ovde je da
ako je zvanični deo venčanja bio ovako zabavan,
možete li samo zamisliti koliko je tek zabavna bila proslava?
Mislim, ko su li ovi ljudi?
Skroz bih išla na to venčanje.
Tako je njihov snimak s venčanja
pogledalo preko 40 miliona ljudi.
A Sony je dozvolio postavljanje snimka,
umesto da ga blokira.
I postavili su reklame na njega
i povezali ga sa iTunes prodavnicom.
I pesma koja je bila stara 18 meseci,
vratila se na četvrto mesto iTunes top liste.
Tako da Sony ima prihode na dve strane.
A srećni par, Džil i Kevin,
vratili su se sa medenog meseca
i otkrili da je njihov video postao neverovatno popularan.
Gostovali su u mnogim emisijama
i iskoristili su to kao šansu da učine nešto.
Video je inspirisao ljude koji su donirali preko 26 hiljada dolara
za sprečavanje nasilja u porodici.
Snimak "JK Wedding Entrance Dance" postao je tako popularan
da ga je TV stanica NBC parodirala u finalu sezone serije "The Office,"
što samo pokazuje,
da je ovo zaista kulturni ekosistem.
Jer ovo nisu samo amateri koji pozajmljuju od velikih studija,
nego ti veliki studiji ponekad pozajme i od njih.
Omogućavajući izbor, možemo stvoriti kulturu prilika.
I sve što je bilo potrebno da se stvari promene
je da se dozvoli izbor kroz identifikaciju prava.
Kako onda niko pre nije rešio ovaj problem?
To je zato što je to velik problem,
komplikovan i zbrkan.
Neretko se dešava da jedan snimak
ima više vlasnika prava.
Tu su muzičke kompanije.
Veliki broj muzičkih izdavača.
I sve ovo varira od zemlje do zemlje.
Postoji puno slučajeva
gde ima više od jednog dela u kompilaciji.
Tako da moramo da rešavamo puno zahteva
za jedan isti video.
Jutjubov sistem provere sadržaja rešava sve ove slučajeve.
Ali sistem radi isključivo
kroz učešće vlasnika prava.
Ako imate sadržaje koje drugi postavljaju na Jutjub,
treba da se prijavite na sistem provere sadržaja
i onda ćete moći da birate
kako će se vaši sadržaji koristiti.
I dobro razmislite o polisama koje vežete za te sadržaje.
Ako blokirate svaku ponovnu upotrebu,
propustićete nove forme umetnosti,
novu publiku,
nove kanale distribucije
i nove izvore prihoda.
Ali nije sve u dolarima i utiscima.
Pomislite samo na svu radost
koju su podelili napredno upravljanje pravima
i nove tehnologije.
I mislim da se svi možemo složiti da je radost ideja koju vredi podeliti.
Hvala vam.
(Aplauz)